הוועדה המיוחדת למאבק בנגע הסמים, כנסת 16, פרוטוקול מספר 62, 2004-05-10 11:00

איוב קרא: בוקר טוב לכולם.

איוב קרא: נתחיל את הישיבה.

איוב קרא: אנחנו החלטנו לקיים ישיבה היום בהקשר ליבוא שמן זרעי הקנבוס לישראל באופן חוקי, מה שפורסם בעתונות על הבירה, עוד היינו רוצים לשמוע.

איוב קרא: אנחנו מבקשים ממשרד התמ"ת להבהיר את הנושא הזה.

יורם לוי: אנחנו לפני מספר חודשים קיבלנו בקשה ליבוא בירה שהיא כוללת כאמור שמן של קנביס, כמובן שהפננו למשרד הבריאות כי אנחנו לבד לא עוסקים בדברים כאלה, במקביל יש לנו מכון שעובד ובודק את כל הדברים של משקאות אלכוהוליים, את העמידות שלהם בחוקים ובתקנות ותקנים של מדינת ישראל.

יורם לוי: פנינו לאגף רוקחות ואחרי בירורים כאלה ואחרים קבלנו מכתב שבעצם מודיע שכשהמשקה הוא בפחות מ-10pp , זה שם של תכולת אותו חומר הוא איננו סם מסוכן והוא בעצם מותר לשימוש.

יורם לוי: בנוסף לכך, במדינת ישראל, בנוסף לכך המשקה הזה מותר בכל מדינות אירופה להפצה, זה בעצם במשקה הזה אין כלום.

רשף חן: אני מקווה שאלכוהול יש בזה.

יורם לוי: אלכוהול כנראה, לא כפי שיש בבירה, אבל מבחינת חומרים שמדאיגים את הציבור הרחב ואת חברי הועדה בפרט, כנראה שאין בו כלום, כי אנחנו בדקנו את זה והתוצאות היו הרבה, בכלל, מתחת לתקן שקבלתי של משרד הבריאות.

יורם לוי: ואכן אנחנו אישרנו את הרשיון הזה במגבלות כמקובל, ומפה כל השאר זה היסטוריה.

יורם לוי: אני חושב שאמרתי את הכל, הרקע שלנו.

איוב קרא: אני רוצה לשאול אותך, אז אם אין בזה, למה צריך אישור, אם אין בזה.

יורם לוי: אישור צריך לכל משקה שבא למדינת ישראל, מקבל אישור מהמשרד שלנו בדומה לכל מזון שבא למדינה, מקבל אישור ממשרד הבריאות כך שאין לזה שום בדיקות מיותרות.

יורם לוי: אלכוהול צריך לעמוד, בירה, יין צריך לעמוד בתקנים, אלכוהולים אחרים צריכים לעמוד בהוראות נוהל או בדיקות כאלה או אחרות, כך שכל הדברים האלה נבדקים.

איוב קרא: שמעתי, לא ראיתי את זה ואבל לי יש על זה תמונה של צמח המריחואנה.

יורם לוי: הוא אכן, לא רק שיש עליו צמח, יש עליו גם כתוב כי מישהו כגימיק פרסומת נוח לו שיהיה דבר כזה, הוא לא רק שיש לו צמח הוא גם כתוב מה יש בענין הזה.

יורם לוי: זאת אומרת, התוית היא מאושרת על ידינו, ויש בה את כל האלמנטים של מישהו שרוצה שיהיה תפוצה ושאנשים יחשבו שאני לא יודע מה יש שמה.

יורם לוי: אין שמה כלום.

יורם לוי: יש פה את התמונה של התוית, התוית הזאת היא אכן מאושרת על ידינו, היא אומרת שיש פה מים, לתת, כישות, ויש פה גם תוספת מיצוי זרעי קנביס, כוהל 5,2% בנפח כך וכך, וזה תרגום של תוית שמופיעה בחוץ לארץ.

איוב קרא: אז הם משקרים את הציבור.

יורם לוי: בערך, כן.

איוב קרא: מהתלים בציבור.

יורם לוי: לא, מנצלים איזה שהיא - -

רשף חן: אומרים את האמת, אבל נותנים לדמיון להמשיך לעבוד.

יורם לוי: אומרים את האמת, אבל לציבור הזה, אמר חבר הכנסת רשף חן, אמר את זה בצורה נכונה.

רשף חן: מנצלים למשל לטובתם את המערכת יחסי ציבור.

ישראל פיטוסי: כמו שנאמר, מותר ליבוא שמן קנביס לישראל בתנאי שאיננו מכיל THC מעל 10ppm לפי נוהל של אגף הרוקחות במשרד הבריאות שהפצנו עכשיו.

ישראל פיטוסי: כאשר מדובר במוצר מזון, לרבות משקה חריף עם מרכיב שיש לו פוטנציאל להיות סם מסוכן, יש להתיעץ עם אגף הרוקחות, מאחר שאגף הרוקחות הוא שהוציא את הנוהל הזה, ולקבל אישור, או לא לקבל אישור.

ישראל פיטוסי: בהיותו אחראי על אישור סמים מסוכנים וצריכת סמים.

ישראל פיטוסי: כאשר מדובר במוצר שהוא מזון או תוסף תזונה לרבות משקה חריף יש להתיעץ בנוסף עם שרות המזון הארצי של משרד הבריאות, ולקבל אישורו בהיותו אחראי על מזון מהיבט בריאות הציבור.

ישראל פיטוסי: בנוסף, משרד הבריאות מתנגד למכירת מוצרי מזון תוך כדי קידום מכירות באמצעות גימיק שיווקי מטעה, לפיו אם מכיל סם אסור, זאת אומרת סם מסוכן, אנחנו לא רוצים שיהיה כתוב שהבירה או כל מוצר מזון, לא חשוב, מכיל קנביס או מריחואנה וזה עניין שיווקי.

ישראל פיטוסי: אנחנו מתנגדים לדבר כזה.

רשף חן: מה עושים, איזה נימוק יש, נימוק של הגנה על הצרכן שלא יטעו אותו?

יורם לוי: כן.

ישראל פיטוסי: לא רק שלא יטעו אותו, ושלא יחשבו שעכשיו קנביס אפשר לקחת אותו בלי שום בעיות, שזה לא מסוכן ואין שום דבר.

ישראל פיטוסי: אני רק רוצה להזכיר את החוק.

רשף חן: זאת אומרת, אם הם יתחייבו על זה, שזה איננו סם מסוכן, יש פה כמויות זניחות של שמן קנביס, האם זה נראה לך בסדר?

רשף חן: המילה קנביס היא שמעבירה צמרמורת.

ישראל פיטוסי: כן.

ישראל פיטוסי: בוודאי, כי החוק אומר - -

רשף חן: זה מתישב לדעתך עם חוקי היסוד של מדינת ישראל?

ישראל פיטוסי: עם פקודת הסמים המסוכנים, כן.

רשף חן: המילה קנביס.

רשף חן: אסור לרשום את המילה קנביס על מוצר.

ישראל פיטוסי: אסור להשתמש.

רשף חן: למשל, אם הייתי כותב אין פה קנביס אז תאסרו עלי.

שרון גוטמן: אתה נותן לבירה שם כאילו זה מה יש.

רשף חן: אם אני פותח חנות שאני קורא לה גראס, אסור לי.

ישראל פיטוסי: יש חנות כזה.

קריאה: יש חוק הגנת הצרכן במדינת ישראל, ואי אפשר להטעות.

רשף חן: אין בעיה, אם הנימוק הוא הטעיה, אז אמרנו, יכתבו שמה את השמן קנביס, אין בזה THC, שהוא הכל בסדר.

רינה ורסנו: אבל קיימים בצמח, יש שם את השמן, אסור להשתמש בצמח.

רשף חן: אסור לי לשים את העלה?

רינה ורסנו: כי העיבוד עצמו אין לך אותו.

רשף חן: אם אני רוצה על נייר מכתבים שלי לשים עלה של מריחואנה, אסור לי?

רינה ורסנו: כי אין שמה עלה.

רשף חן: אין שם עלה, אני משרד עורכי דין, אני שם לי נייר מכתבים.

רינה ורסנו: אבל אין שם עלה, יש שם שמן.

רשף חן: זה מה ששם כתוב, כתוב שיש שמן.

שרון גוטמן: למה אסור לצייר.

שרון גוטמן: יש למשל, אני יודעת, פסלים במלון וכתוב שאסור להשתמש בתמונה של פרי על נקטרים מסוימים, יש תקנים מחייבים.

ארמונד כהן: חשוב שנעשה פה קצת סדר.

ארמונד כהן: אנחנו קצת קופצים מעניין לעניין.

ארמונד כהן: יש פה עניין של הבירה, הבירה בוקסר, יש את העניין של השמן קנט.

ארמונד כהן: הסיפור החל לפני שנתיים וחצי עם יבוא של שמן קנט, התחילו ליבא חביות בסדר גודל שאנחנו התחלנו להיבהל, ואמרנו, בואו נתחיל לבדוק מה זה השמן קנט הזה.

ארמונד כהן: קיימנו דיונים, שלחנו למז"פ, בדקנו מול משרד הבריאות, והגענו לידי מסקנה שכל השמן הפקט הזה שמשמש לתעשיית הפרפומריה, משמש לתעשיית הסבונים, משמש לעשייה של כל השמנים הארומטיים כשלעצמם, זה עיקר השימוש הזה, ואז אמרנו, או-קיי, אם זה השימוש לכשעצמו, קיימנו איזו ועדה ואז נקבע באותה ועדה, ואז יצאו נוהלים מסודרים של משרד הבריאות שבאו והגדירו חד וחלק, פחות מ-10ppm , לא ניתן להפיק מזה סם מסוכן, ומאחר והקנביס זה סם מסוכן גם אם ניקו את כל החומר ביחד וינסו למצות ממנו אפילו גרם אחד, אם כך, ניתן לזה לאפשר להמשיך להשתמש בשמן הזה.

ארמונד כהן: זה הקטע של השמן הזה לכשעצמו.

ארמונד כהן: הקטע של הבירה זה סיפור אחר לחלוטין, סיפור חדש.

ארמונד כהן: אם תשימו לב קראו לבירה הן לכשעצמה Spirit of Hemp מה שהבירה לכשעצמה היא בוקסר ולא Spirit of Hemp, זה שני דברים שונים.

ארמונד כהן: אני רואה את מכתב משרד הבריאות לכשעצמו ואני רואה.

ארמונד כהן: אני מתייחס לדברים האלה --

קריאה: Spirit of Hemp, עוד לא קיבלה היתר.

ארמונד כהן: בסדר, כתוב פה, בירה המפ.

ארמונד כהן: הבוקסר לכשעצמו ברגע שגילינו שיש דבר כזה, חיפשנו בנמלים, מצאנו מכולה, לקחנו שישיה, רצנו למז"פ בדקנו את הנושא הזה של הבירה הזאת במז"פ.

ארמונד כהן: מסתבר, שבבירה הזאת אין בכלל, אין בכלל THC.

ארמונד כהן: ברגע שאין, זה מה שמז"פ ויש לי חוות דעת כתובה ומסודרת שלפי מז"פ אין בבירה הזאת THC.

ארמונד כהן: זאת ועוד, לא הסתפקתי בזה נכנסנו לאינטרנט לאתר של החברה של בוקסר, ורשום שם בפרוש, בכיתוב בשחור על גבי לבן, שזה לא כולל THC.

ארמונד כהן: אין שמה THC.

ארמונד כהן: אותנו זה סיפק, מאותו יום, כמכס, ברגע שיש לי את כל האישורים לכשעצמם לשחרור, כמכס אנחנו משחררים.

איוב קרא: אבל לא היה חושב לכם מה שהעלה פה משרד הבריאות.

ארמונד כהן: זה סוגיה שדנים בה כבר הרבה זמן.

ארמונד כהן: זה הקטע של חבר הכנסת רשף חן שדיבר עליו, אם יש פה הטעיה או אין פה הטעית ציבור, בעצם השימוש, הוא אמר יש לנו את הגראס, את החנויות, רשת חנויות לתכשיטים גראס.

ארמונד כהן: זה לא רק הסמל, זה גם השם לכשעצמו.

ארמונד כהן: זה דיונים שכל הזמן עולים ויורדים, ואף פעם אף אחד לא חתך בנושא לקבל פה החלטה איך להלחם בתופעה הזו, איך להתייחס לזה בכלל.

ארמונד כהן: וזו בעיה, זו בעיה שקיימת.

ארמונד כהן: הבירה לכשעצמה כמו שהיא מסתכלים עליה ואומרים, או-קיי, יש פה בירה ויש פה מריחואנה, יכול להתחבר כאחד.

ארמונד כהן: הלכה למעשה, אין.

ארמונד כהן: אני יודע שהרשות למלחמה בסמים, בימים אלה עומדת להכין הודעה לציבור לגבי הבירה הספציפית הזאת שאין בו מריחואנה.

ארמונד כהן: אין בו THC.

רינה ורסנו: ועדת העבודה ב-2001, אישרה שימוש של שמן מזרעים גם במזון וגם בתרופות.

רינה ורסנו: זה ב-2001.

רינה ורסנו: בעקבות האישור של הועדה ויועצים שלנו,

איוב קרא: עד אז זה היה אסור?

רינה ורסנו: עד אז זה היה אסור.

רשף חן: עד אז לא יבאו את זה.

רינה ורסנו: בכול זאת, באמת אושר שמן מזרעים של קנביס שפחות מ-10ppm, שהם 10 חלקי מיליון, כלומר עשר טיפות בתוך מיליון טיפות, זה 10ppm.

רינה ורסנו: בעקבות זאת אושר השמן לשימוש אדם, זה המצב, וכרגע באמת ליותר אנשים יבואנים יש אישור שכרגע הוא תקף.

רינה ורסנו: בעקבות חוק חדש גם בארצות הברית, שהתפרסם במרץ 2003, ונכנס לתוקף עכשיו, גם בארצות הברית התלבטו ומחקרים חדשים, החוק עצמו בארצות הברית של ימצא כלל THC, כלומר אפילו לא 1 ppm, לא הקצת של הקצת, במוצרים שלשימוש פנימי.

רינה ורסנו: זאת אומרת מזון.

רינה ורסנו: לגבי שימוש חיצוני, תרופות, הם השאירו את זה עוד בכמה ppm.

רינה ורסנו: אנחנו, במשרד הבריאות, קבלנו את ההחלטה שאנחנו עושים רביזיה לכל העניין הזה, של השימוש במזון, הוחלט על ידי המשרד להקים ועדה של מומחים לראות את ההשפעות באמת של אותו שמן הזרעים האלה, לראות האם יש לזה השפעות על בריאות האדם, בארצות הברית הוחלט משום שהיו מחקרים, שלמרות שיש 10ppm עדיין יש השפעות מסוימות בשימוש פנימי.

רינה ורסנו: אנחנו כרגע מקפיאים, נקפיא.

רשף חן: אפשר יהיה לקבל עותק מהמכתבים האלה.

רינה ורסנו: כן, יש את זה בחוק האמריקאי.

רשף חן: מספיק לי עותק מהמחקרים.

רינה ורסנו: אנחנו נעביר לך את דף, ברגע שתהיה ועדה, אנחנו נעביר.

רינה ורסנו: אבל על כל מקרה,

רשף חן: יש לכם את המחקרים?

רינה ורסנו: לנו יש רק את החוק האמריקאי.

רינה ורסנו: שמציין, כי החוק האמריקאי מודיע בשפה - -

רשף חן: חוק פדרלי?

רינה ורסנו: חוק פדרלי.

רינה ורסנו: ואחר כך יש לו את הנספחים את הבעד והנגד, של החוק האמריקאי.

רינה ורסנו: כרגע אנחנו כנראה נקפיא, נבטל, את השימוש למאכל אדם.

רינה ורסנו: זה מה שהיה לי להוסיף לגבי העמדה שלנו.

רשף חן: איך תעשו את זה, בחקיקה, בתקנות.

רינה ורסנו: בהנחיות, בהתאם, יש לנו פקודה ראשית שאומרת שעלול להזיק לבריאות האדם והרופא הממשלתי יכול לבחון את זה, יושבת עורכת דין, אבל אנחנו כנראה נבחן את זה.

רינה ורסנו: על כל פנים ברגע שיש משהו מסוכן אנחנו, - -

רשף חן: אתם מתכוונים לבטל את זה לפני שתבחנו.

רינה ורסנו: אנחנו יכולים להשהות את זה.

רשף חן: זה הבנתי, אתם מתכוונים לעשות את זה, זאת אומרת, קודם לבטל ואחר כך לבחון?

רשף חן: ביתר העולם חוץ מארצות הברית מה המצב.

יולי לובן: אנחנו חברת שלוס, למעשה מיבאים את השמן מאוסטריה, ויש את המסמך מממשלת אוסטריה ששם אין שום בעיה בצריכת ובמכירת שמן המפ באוסטריה.

יולי לובן: יש לי כאן את מכתב ממשלת אוסטריה.

יולי לובן: יש גם מחקר של פרופ' משולם, רפי משולם, שעשה את המחקר הזה בשנת 2000 פלוס מינוס, שלמעשה הוא מציין שמותר למעשה, זו היתה למעשה אחת הסיבות בועדת הרווחה והבריאות אישרו את השמן המפ.

רשף חן: מה בדבר המסמך?

יולי לובן: יש לי אותו.

יולי לובן: אני יכולה להראות את המסמך מממשלת אוסטריה ששמן המפ מותר באוסטריה, שזו מדינה מאד נאורה.

קריאה: בכל אירופה.

קריאה: אבל יש את האישור של ה-ERB.

חיים שלוס: כן.

קריאה: שאלה אם יש חתימת שרשרת.

רינה ורסנו: יש חקיקה, לא בחקיקה פרטית.

רשף חן: אני הבנתי - -

יולי לובן: יש כאן משנת 2002 אשור מממשלת אוסטריה.

רשף חן: לא בירה, אנחנו מדברים על השמן.

רשף חן: והמכתב פה מבולבל קצת.

רשף חן: מדבר על בירה ובהערה הכניס את השמן.

חיים שלוס: היא התייחסה לחומר.

חיים שלוס: אם נכניס כמה טיפות שמן בבירה, זה נורא ואיום, אבל אחת כמה שאני יכול לשתות בקבוק של שמן של הקנביס.

חיים שלוס: אני רוצה עוד להוסיף לגברות ממשרד הבריאות.

חיים שלוס: כשאנחנו הבאנו את זה מאוסטריה, אנחנו נתנו את השם הם פואר, כמו שהוא נמכר באוסטריה.

חיים שלוס: והבאנו את ההם פואר, פתאום הופיעו ממשרד הבריאות אצלנו, אסור לכם למכור את זה תחת השם הם.

חיים שלוס: איך אפשר, תחת שם שמן מזרעי הקנביס.

חיים שלוס: 12.000 שקל תויות זרקתי לזבל.

רשף חן: זאת אומרת להשתמש דווקא במילה שמוכרת לציבור, ולא במילה שלא מוכרת.

חיים שלוס: קנביס.

חיים שלוס: הלוך ושוב, של חצי שנה בביורוקרטיה, אישרו לנו את התוית ואז קיבלנו את האישור להביא.

איוב קרא: מי אישר.

איוב קרא: משרד הבריאות.

חיים שלוס: משרד הבריאות תל אביב.

רינה ורסנו: זה לא ביורוקרטיה, זה תקן ישראלי 1145 קובע בדיוק איך תקרא לזה.

רינה ורסנו: זה שאתה מחליט על דעת עצמך - -

חיים שלוס: אבל פה אתם אמרתם שהשמן קנביס מתאים.

רשף חן: אבל, הנקודה שהוא מעלה כאן, שהיא מעניינת.

רשף חן: הם קוראים למוצר התעשייתי במובחן מהמוצר לצרכי סמים.

רשף חן: בציבור מוצרי סמים מופיעים חשיש, מופיעים מרחיאונה, מצויים קנביס.

רשף חן: כשאת אומרת לציבור, הוא לא יודע על מה את מדברת בכלל, הוא בוודאי לא מקשר את זה לאף אחד מאלה.

רשף חן: ולכן בוודאי שמבחינת האינטרס שדיבר על זה האדון הזה כאן, היה עדיף לקרוא לזה הם פואר, מאשר כל דבר אחר.

רשף חן: ואני מצביע על אירוניה מסוימת שקיימת, מה לעשות, היא קיימת.

חיים שלוס: בהמשך לכל היסורים ותלאות שמערימים מבחינה ביורוקרטית, עמדנו בכל התקנים שבקשו אותנו.

חיים שלוס: ועכשיו יש לנו סחורה במכס ואי אפשר לשחרר אותה בגלל החשש הקטן הזה.

רינה ורסנו: סליחה, זה לא נכון לא הקפאנו עוד כלום.

חיים שלוס: יש לנו שמן במכס שאורך החיים שלו - -

קריאה: הם לא יוכלו לעשות את זה.

קריאה: כי הבג"ץ - -

חיים שלוס: אני רוצה ללכת.

חיים שלוס: זה מה שאני אמרתי.

חיים שלוס: אתמול במקרה נודע לי שיש לזה - -

ישראל פיטוסי: חברת שלוס הגישה בקשה לשרות המזון כדי לייבא את השמן הזה.

ישראל פיטוסי: פג הרשיון שלהם, בקשו לחדש.

ישראל פיטוסי: בכדי לחדש שרות המזון, אז לפני שבועיים, לפני פסח פנה אלי ואני בודק את המסמכים, המסמכים עדיין לא עומדים בדרישות של הנוהל.

ישראל פיטוסי: וזה בגלל זה מתעכב.

רשף חן: זאת אומרת שזה לא קשור לעובדה שזה שמן שהופק מזרעי קנביס.

ישראל פיטוסי: לא.

חיים שלוס: זה כן, זה גם מה שאמרו בטלפון.

ישראל פיטוסי: זה שמן שמכיל ברמה של 5.81 ppm, הבעיה שיש למר שלוס שהבדיקה לא מאושרת על ידי הרשות הארצית שמפקחת על הסמים המסוכנים.

יולי לובן: אני הבאתי את המכתב הספציפי הזה, פשוט ממשלת אוסטריה בשיחות עם הנספח המסחרי של אוסטריה, ובשיחות שמה, מסתבר ששמן שמה בכלל לא בעיתי.

יולי לובן: כלומר אין שום בעיה בכלל עם השמן, הדרישות כמו בארץ שזה יעבור מעבדה, מעבדה של שמן היא מעבדה שמדרגת תרופות אבל היא לא בודקת סמים.

רשף חן: אבל היא בודקת את THC .

יולי לובן: באוסטריה אין בזה עניין.

רשף חן: בעבר נדרשתם להציג את המסמך הזה?

חיים שלוס: עם כל משלוח שמגיע.

חיים שלוס: את המסמך הזה.

יולי לובן: רק את האנליזה.

רשף חן: ולא נדרשתם להציג אותו בעבר.

יולי לובן: כן, הגשנו.

רשף חן: אני לא מבין, המסמך הזה שבידך מסמך חדש.

רשף חן: זה פעם ראשונה.

ישראל פיטוסי: לא, בכלל.

חיים שלוס: יש מאותה מעבדה אישור כבר שנתיים לייבא את השמן.

יורם לוי: אני רוצה על רק של דברי משרד הבריאות, ובכל זאת לצורך הפרוטוקול.

יורם לוי: ושלא תהיינה אי הבנות.

יורם לוי: אם יבוא משרד הבריאות ויאסור אכן רשמית את השימוש בחומר, לא יהיו רשיונות יבוא.

יורם לוי: שיהיה ברור לגמרי.

איוב קרא: אם משרד הבריאות יאסור.

יורם לוי: מכיוון שפה אנחנו מדברים על איזה שהוא מרחב.

רשף חן: עד שבג"ץ יחליט אחרת.

יורם לוי: בג"ץ, תפקידי לפעול בהתאם להנחיות.

יורם לוי: ואם יבוא בג"ץ על זה שכמובן שאנחנו נכבד את הבג"ץ, אז זה ברור.

יורם לוי: אבל מכל מקום אנחנו פעלנו לפי כל הכללים, בדקנו כל הבדיקות והשתדלנו שהכל יהיה פתוח ושקוף.

אורית היימן: משנת 2001, ברגע שהחוק המואץ כבר הוחלט, הוא החוק המותר, ומשטרת ישראל לא צריכה לאכוף את החוק, במה שנוגע לשמן.

אורית היימן: מה שמופיע בחוק כמובן שמשטרת ישראל אוכפת אל החוק במקרה של הבירה, הבירה נבדקה במעבדה אנליטית ונמצא שאין בה חומר אסור לשימוש ולכן כפי שאמר נציג המכס, היא הותרה לשימוש ושוחררה מהמכס.

איוב קרא: מה לגבי חוק הגנת הצרכן.

איוב קרא: שדיברו עליו, שבעצם יש הטעית ציבור פה.

אורית היימן: אני לא חושבת חוק הגנת הצרכן זה עניינה של משטרת ישראל.

רשף חן: מה אתה רוצה, שנגיד, חבר'ה תזהרו אל תשתו בירה תעשנו חשיש, זה מה יצא מפה.

רינה ורסנו: אנחנו בכלל גם לא רצינו שישתו בירה, דרך אגב, אלכוהול מסוכן מאד.

יורם לוי: זה עדיין מותר לפי החוק.

רינה ורסנו: קשה לעצור אותו.

רינה ורסנו: אנחנו לא עוצרים אבל גם לא מעודדים, לפחות, ולא מטעים את הציבור.

רינה ורסנו: והחוק הזה הוא של הממונה על הגנת הצרכן במשרד התמ"ת.

רחל בר המברוגר: ברשות למלחמה בסמים התקיים דיון עם חלק מהמשתתפים כאן בנושא הזה של זרעי קנביס בבירה כפי שהצהירו שעומדים לייבא,

קריאה: יש וודקה כזאת.

רחל בר המבורגר: זאת היתה הטענה שבגללה התקבצנו, והסתבר לנו מעל לכל ספק שזה נאמר ולא נעשה.

רחל בר המבורגר: הבירה היא ללא זרעים, אי לכך, ההחלטה היתה באמת להודיע לציבור שהבירה שהודיעו עליה שהיא בירה עם זרעים לא כך הוא, ללא זרעים.

רחל בר המבורגר: והיה ותהיה בירה עם זרעים, אני חושבת שנתכנס שוב ונדון בסוגיה הזאת.

יורם לוי: לא תהיה שוב.

יורם לוי: לא תכנס.

יורם לוי: בירה עם זרעים לא תכנס.

יורם לוי: לא תהיה גם וודקה עם זרעים.

יורם לוי: היבואן קבל ממני מכתב שמודיע שהוא הביא ולא יביא, אמר פה חבר כנסת שיפנה לבג"ץ, אבל זה סיפור אחר.

איוב קרא: לבג"ץ מישהו אחר יפנה.

איוב קרא: לגבי הפרסום, האם מקובל עליכם הפרסום הזה איך שהוא?

רחל בר המבורגר: בנושא הפרסום, זו סוגיה אחרת.

רחל בר המבורגר: איך לפרסם, והאם מותר לפרסם בכלל שמות שיוצרים אסוציאציות, היו יותר מאשר דיון אחד בנושא הזה, ולא נתקבלה עדיים החלטה שאסור לפרסם את הצמח, את הצורה של הצמח, כל הדברים האלה נשארו בגדר שזה לא בבחינת אסור, הטעית הציבור זה כבר באמת נושא אחר, ולכן החלטנו לצאת בהודעה שמה שבאמת רוצים למכור לציבור.

רחל בר המבורגר: אבל עצם העובדה שלשים עלה על חולצה, או עלה על בירה על זה אי אפשר לעשות שום דבר, בינתיים, והוחלט גם לא לעשות שום דבר.

יולי לובן: זה כמו שמן זית, שמים עלה של זית.

ישראל פיטוסי: עלה של זית זה עדיין לא קנביס, וזה לא ממכר.

ישראל פיטוסי: - -.

רינה ורסנו: למעשה השמן הוא מזית, אבל כשלוקחת מיץ, רואים את המיץ הזה, יש בו אגסים רק אחוז מסוים, אז מותר לצייר את האגסים.

רינה ורסנו: אם היה פחות מזה אז אסור היה.

רינה ורסנו: זה עניין החוק היבש.

רינה ורסנו: והחוק היבש יבדוק מבחינת הטעית הציבור, יבדוק האם באמת הבירה עם הציור אם זה נוגד לחוק או לא נוגד.

רינה ורסנו: זה לא שלנו.

רשף חן: ואז רק חשיש אמיתי יש.

שלמה כהן: אני רוצה להוסיף, עכשיו הוכן נוהל על ידי משרד הבריאות שאפשר להוציא שמן קנביס כתוסף מזון, מסחר ותעשיה הכין נוהל למשקאות אלכוהוליים שמשתמשים בהם עם שמן קנביס כתוספת מזון.

שלמה כהן: חלק חשוב בנוהל הוא עניין הסימון.

שלמה כהן: והסימון בהחלט קובע שאסור לכתוב את המילה קנביס בפרק המיועד לזה ברכיבים, ואז זה שונה מבחינת ההבלטה.

שלמה כהן: ברכיבים האותיות הרבה יותר קטנות, זה דבר אחד, דבר שני גם אסור לצייר או לעשות תיאור של עלי הקנביס, וזה הנוהל של מסחר ותעשייה.

שלמה כהן: נתנו את הדעת גם על הטעית הציבור.

איוב קרא: מי צריך לאכוף את זה.

יורם לוי: אנחנו אוכפים את זה על ידי מתן רישוי יבוא, כמו שאתה מבין פה כל רשיון צריך תוית.

יורם לוי: אראה לך איך האיש מגיש את זה.

יורם לוי: הוא מגיש את זה עם התוית חתומה על ידינו, הנה החותמת כך שהנושא הזה מפוקח, ועובדה שהתוית נבדקת ומקבלת אישור.

שלמה כהן: ישנו עוד משקה שמצוי בהליכי אישור, ונקרא ספיליתוהמפס, והוא לא יוכל לקבל את האישור מאחר וחלק משם המזון המפס כלולה.

שלמה כהן: זה דבר שלא יכולתי מלעשות.

רשף חן: המפס מילה אסורה?

שלמה כהן: המפ היא מילה ידועה, זה הסימונים לקנביס.

רשף חן: ממש לא, כי המפס, עד כמה שאני יודע עד היום, המפס זה בכלל החומר היבש.

שלמה כהן: לא, המפס זה המילה הנרדפת לקנביס.

שלמה כהן: זה שהיא לא מוכרת זה עניין אחר.

איוב קרא: זה קנביס, זה פשוט באנגלית.

רשף חן: אני חייב לומר לכם שאי אפשר שלא להתרשם מהאבסורד של הדיון הזה.

רשף חן: זה איך שהוא לוקח לרמות קיצוניות את האבסורד שיש ביחס לכל הסיטואציה הזאת של קנביס מול אלכוהול.

רשף חן: כי תראו איזה אבסורד, אתן את הדוגמה של הוודקה, כי היא איך שלא, בצורה יוצאת מן הכלל.

רשף חן: יש לנו בקבוק של וודקה שמכיל 40% אלכוהול, וכמה זרעים של קנביס עם אחוז זניח לחלוטין של THC, ואנחנו, ממה אנחנו מודאגים.

רשף חן: אנחנו לא מודאגים מהאלכוהול, אנחנו מודאגים מזרעי הקנביס.

רשף חן: הבקבוק הזה מסוכן, הוא באמת מסוכן.

רשף חן: הוא ממכר, הוא יכול לגרום נזק, הוא באמת חמור מאד, אבל זה לא בגלל זרעי הקנביס.

רשף חן: זה בגלל האלכוהול.

רינה ורסנו: תציע חוק בכנסת.

רשף חן: אני אציע חוק אבל הוא יהיה לא בדיוק מה שאת חושבת, אבל לא זו הנקודה.

רשף חן: הנקודה היא שהדיון כאן הוא לא בועדת חוקה חוק ומשפט, לגבי אכיפת חוקים.

רשף חן: אלא בשאלה של מסרים ואמירות לגבי לשימוש בסמים.

רשף חן: והנה אנחנו יושבים כאן כולנו נורא מודאגים, מזה שעל ידי הכנסת הסמים יהיה איזה מסר עקיף שמה יעודד תופעה שכולנו יודעים שהיא מזיקה בצורה מדהימה.

יורם לוי: לשתול את הגרעינים ולגדל מריחואנה.

יורם לוי: זאת הבעיה.

רשף חן: אחרי שהם היו באלכוהול.

רשף חן: אולי יצא צמח שישר יפיק את הוודקה הזאת.

יורם לוי: בחוק של הסמים לא כתוב שאם הוא היה בספירט מותר.

רשף חן: אני מבין מה שאתה אומר, אבל אם לא ראית אבסורד בזה, אז אנחנו אומרים דברים אחרים.

רשף חן: ובאמת האבסורד מגיע עד לקיצוניות מטורפת, שאנחנו יושבים כאן ובכובד ראש מדברים על הטעית הציבור שמא שמא, בזמן שהוא שותה בירה הוא יחשוב שהוא שותה חשיש.

רשף חן: ולא יידע שכשהוא רוצה לעשן חשיש הוא צריך לקנות חשיש, אם אתם לא רואים את האבסורד הזה, יש פה בעיה.

רשף חן: יש פה בעיה אמתית מעבר לאבסורד ולבדיחות שעושים, יש פה אלמנט נוראי של זאב זאב.

רשף חן: ושוב, עובר כחוט השני לאורך כל המדיניות בענין הזה.

רשף חן: יש סכנה בסמים כולל הסמים הקלים.

רשף חן: יש כאן סכנה מסוימת.

רשף חן: אבל הסכנה הזאת לא דומה לסכנה שאנחנו מתריעים מפניה.

רשף חן: והציבור לא קונה את המסר.

רשף חן: הציבור לא קונה את המסר כי הוא יודע שהמסר הזה לא נכון, הוא לא אמין.

רשף חן: כשאנחנו באים לציבור ואומרים, רבותי, לקחת שכטה, אתה מיד חוזר ומזריק הרואין, הוא יודע שאנחנו משקרים לו.

רשף חן: ואז כשהוא יודע שאנחנו משקרים לו, אז כשאנחנו אומרים לו מסר אמיתי לחלוטין הזרקת הרואין גמרת את החיים שלך, הוא גם לא מאמין לנו.

רשף חן: ושוב אנחנו לקוחים לתהום אבסורד אנחנו יושבים פה מתפלצים מזה שמישהו שם סמל של עלה, זה מה שמטריד אותנו.

רשף חן: זו הבעיה, הלו הבעיה שאנשים מתמכרים לסמים קשים, זו הבעיה במדינת ישראל.

רשף חן: במקום זה אנחנו מתעסקים בשטויות.

רשף חן: ואחרון, סלחו לי, אני הייתי רוצה לחשוב שאני חי במדינה ליברלית.

רשף חן: מדינה ליברלית אתה לא אוסר על אנשים לעשות דברים אלא אם כן יש לך סיבה אמיתית רצינית, טובה לאסור עליהם את הדברים האלה.

רשף חן: לגבי עצם עישון החשיש, יש פיקוח.

רשף חן: זה לגיטימי לחלוטין בעיני, שיבוא מישהו ויגיד אדוני היקר אני חושב שזה מעבר לדפוס.

רשף חן: דעתי לא כדעתו, אבל זה החוק במדינת ישראל וזה לגיטימי, זו הודעה לגיטימית.

רשף חן: אבל בעולם הערכים שבו אני חי, עולם ערכים ליברלי, לבוא ולהגיד אסור לך להשתמש בשם הפ, עם כל הכבוד זה ג'ורג' אוול, זה 1984, זה לא מתקבל על הדעת במדינה ליברלית דמוקרטית שאני רוצה לחיות בה.

איוב קרא: אני בניגוד לדעתו, והוא יודע שבעמדת בודד אולי עוד אחד או שניים בעמדה הזאת - -

רשף חן: עוד אחד שניים איפה, בחדר פה?

איוב קרא: לא, בכלל בעמדה בבית הזה אז אני יכול לומר לכם שעוד לא הוכח שמי שהגיע להרואין או לקוקאין מבלי שעבר דרך המריחואנה או החשיש או כל הדברים האלה.

איוב קרא: כך שאין קיצורי דרך.

רשף חן: למי שאין לחם הוא אכל, אולי זה לחם.

איוב קרא: מה זה משנה הוא עבר על פקודת הסמים, אני מדבר על החוק.

איוב קרא: לך תשנה את החוק.

רשף חן: אבל לא זה מה שאמרת.

רשף חן: אמרת לא הוכח.

רשף חן: אבל גם סיגריות הוא עישן, ומים הוא שתה.

רשף חן: שי הרבה דברים שהוא עשה.

איוב קרא: לא משנה, אבל את הדברים האלה לא מגיעים דרכם לקוקאין.

רשף חן: ומי אמר לך שמחשיש מגיעים לקוקאין.

איוב קרא: רק משם מגיעים.

איוב קרא: תוכיח לי שמגיעים, אני שואל אותך.

רשף חן: תסתכל בסטטיסטיקה, 2 מ-1000 מגיעים.

רשף חן: אתה מבין בסטטיסטיקה.

איוב קרא: לא משנה, אבל השניים האלה - -

רשף חן: יש לך 998 אנשים שצורכים חשיש ולא מגיעים להרואין, מה אתה זה אומר לך.

איוב קרא: השניים האלה שהגיעו להרואין - -

נורית גרינשפן: זה לא יגיע לאלף, יש מספיק נזקים.

רשף חן: אני מסכים איתך, יש מצוקה מפורטת של חשיש, זה טעון לגיטימי, אבל לא לשקר.

איוב קרא: אז איך אתה יכול לבקר את זה.

רשף חן: זה טעון לגיטימי, אבל לא לשקר לציבור.

רשף חן: לא להגיד אם משכטה את מזריק הרואין.

נורית גרינשפן: לפעמים משימוש מופרז, לפעמים משימוש לא מופרז, חשיש זה דבר רע.

נורית גרינשפן: באופן כללי.

רשף חן: לי יש מסמך של מחלקת המחקר של הכנסת, שאומר שכל המחקרים מראים ששימוש לא מופרז בחשיש לא גורם שום נזק.

נורית גרינשפן: אני מדריכה במשרד החינוך, באותו גוף שעוסק במניעת סמים בקרב בני נוער.

נורית גרינשפן: ואני עושה את זה בערך עשר שנים ואני לא יכולה לספור את כמות ההרצאות שאני שמעתי מפי מומחים, ממשרד הבריאות, פרמקולוגים, פרופסורים שקיבלו, פרופ' משולם, אני יכולה למנות לך הרבה מאד שמות.

נורית גרינשפן: את הדעה הזו שלא עושה ושיש בזה משהו תמים, לא שמעתי.

רשף חן: סמים זה בדיוק באותה מידה כמו אלכוהול.

רשף חן: שניהם לא טעימים.

רשף חן: שניהם צריכים פיקוח.

רשף חן: שניהם צריכים הגבלה.

איוב קרא: אל תכנס לאלכהול.

איוב קרא: אל תסווג את זה באלכוהול.

איוב קרא: זה סיבות אחרות.

נורית גרינשפן: זה לא דמוניזציה, אני חושבת שהמזעור של הנזקים הוא הדבר שעושה נזק, ועל כל פנים על פי הרבה הרבה הרצאות שאני שמעתי מפי מיטב המומחים שהמשרד שאני שייכת אליו, חשף אותם בפנינו.

נורית גרינשפן: ואגב, התפקיד שלנו הוא גם מניעת שימוש בסמים, אלכוהול וטבק.

נורית גרינשפן: זה התפקיד.

נורית גרינשפן: אז גם אלכוהול, אני חושבת שהגישה שאתה מיצג היא מסר מבלבל לילדים, הם מחפשים את הדברים האלה, והם אומרים, הנה גם בכנסת, הנה גם, והם מטריפים ואנחנו מבלבלים אותם.

רשף חן: זה בסדר גמור, אני לא בעד התרה לילדים שהם מתחת לגיל 18, שלא תהיה לך שום אי הבנה.

רשף חן: אבל המסר מבלבל.

רשף חן: התוצאה מסר מבלבל.

רשף חן: זה לבוא לאנשים בגירים ולמכור להם מסר שפשוט אף בן אדם בר דעת לא יכול לקנות אותו.

נורית גרינשפן: זה לא מסר.

נורית גרינשפן: זה לא המסר שאנחנו מדברים.

רשף חן: איזה מסר יכול לעלות בדיון בועדת הסמים של הכנסת, בסכנות של לשים 10ppm , THC, בשמן.

רשף חן: איזה מסר עלול לעלות מזה.

רשף חן: המסר היחיד שיצאנו מדעתנו.

נורית גרינשפן: אני חושבת שהנוער זקוק למסר ברור חד משמעי, ברור ואמין, שאינו משתמע לשתי פנים, וזה אחד המפתחות אולי שנצליח באמת.

איוב קרא: בעינינו מאד אמין, אין לנו בעיה של אמינות.

איוב קרא: אתם רוצים להעביר את הולנד לישראל.

איוב קרא: הלוואי שהיו לנו את הבעיות של הולנד, הלוואי שנהפוך להולנד עם כל הבעיות שלה, ותתחלף איתנו הולנד עם הבעיות.

ארמונד כהן: הולנד היום בנסיגה אחורה, שם אסור יותר לעשן בבתי קפה.

איוב קרא: כמה שהם מצטערים על הליברליזציה הזאת.

איוב קרא: אני רוצה לסכם את הדיון בכמה משפטים.

איוב קרא: אני מקבל את הגישה שצריך חופש מסחר וחופש פעילות עיסקית במדינה הזאת, כאשר אני לא חושב שאנחנו בדרך הפרסומים אודות המוצרים שיש בהם הטעית ציבור, אסור שדברים כאלה יקרו כדי לקדם מכירות או להביא לנהירה שאנשים יוכלו ללכת ולקנות את המוצר, לכן אני פונה למשרד התמ"ת למצוא הסדר דחוף, והפסקת הרשיונות על כל מוצר שיש בו משהו שמעודד שימוש בסמים.

רשף חן: זה הסיכום.

איוב קרא: זה הסיכום.

איוב קרא: לכן אני מבקש כל דבר שיש בו - -

רשף חן: אני מבקש שזה יהיה פניה אישית שלך, כי יש חברי כנסת שהביעו דעות אחרות.

רשף חן: פניה אישית של יושב ראש הועדה בלבד.

איוב קרא: אני אומר, שכל דבר שיש בו לעודד - -

רשף חן: שמחצית הועדה - -

איוב קרא: אני יושב ראש הועדה,

רשף חן: את לא יכול להגיד דברים שלא נאמרו.

רשף חן: אתה אפילו לא הבעת את דעתך.

איוב קרא: רשמו את דעתך, עכשיו אני - -

רשף חן: הדעה היחידה שהובעה זו שלי, ואתה מסכם עכשיו משהו שלא אמרתי.

איוב קרא: דעתי, אני, יושב ראש הועדה למלחמה בנגע הסמים אומר למשרד התמ"ת בסיכום הישיבה, שכל דבר שיש בו בשביל לתת לגיטימציה או לעודד, למכור מוצרים שיש בהם איזכור של סמים שנמצאים ברשימת הסמים המסוכנים הוא דבר שאסור שיעשה.

איוב קרא: לדעתי זה לא מוסיף למלחמה הזאת שאנחנו נמצאים בה במצוקה הכי קשה, אולי יש כאלה שחיים בהזיות שפה זה הולנד, זה לא הולנד זה מדינת ישראל.

איוב קרא: ובעיות מיוחדות שיש לה, עד כמה וכמה.

איוב קרא: וכתוצאה מכך אני מבקש כל עוד לא שונו השמות על המוצרים שיש בהם מן הטעית הציבור לא להנפיק רשיונות של המוצרים הללו.

איוב קרא: באם יוחלפו אני לי שום בעיה בהקשר של הדבר הזה, באופן אישי.

יורם לוי: אני כמובן אכבד, אבל אני אצטרך לקבל חוות דעת של היועץ המשפטי של המשרד.

רשף חן: מה זה אכבד, אין באמירה הזאת שום משמעות חקיקתית.

יורם לוי: אני לא יודע, אני חייב להתייחס לזה.

רשף חן: אני אבקש ממך את ההפך המוחלט, תכבד גם את זה.

יורם לוי: אני מקבל מכתב של הכנסת של יושב ראש שהוא מזמין אותי לישיבה.

רשף חן: תתיעץ עם המחלקה המשפטית שלך מה המשמעות המשפטית של ההחלטה.

איוב קרא: הוא יכול לכתוב לך מכתב ואני אכתוב מחר מכתב, נראה למי יתייחסו יותר, בסדר.

יורם לוי: אני מכבד את חברי הכנסת, אני אעביר את הפרוטוקול ליועץ המשפטי של המשרד.

איוב קרא: עוד מעט בבית הזה יהיו מסטולים ויקבלו לגיטימציה.

חיים שלוס: אני מדבר כרגע על השמן, לשמן יש חומצות שומן בלתי רוויות, כמו אומגה 3, אומגה 6, ואומגה 9, יש לי חדשות בשבילך, זה לא מכיל נשורת גרעינית של הדגים שאוספים אותם בים.

רשף חן: לא זו השאלה, השאלה אם זה מזיק או לא.

חיים שלוס: זה אנטי קרצנוגנים.

איוב קרא: לא, אני לא פותח את הדיון.

איוב קרא: תודה רבה על ההשתתפות בישיבה.